SKRIFTLIG FORESPOERGSEL E-0199/99

af Laura González Álvarez (GUE/NGL) til Kommissionen

(11. februar 1999)

Om: Fare for udryddelse af ulven i Asturias (Spanien)

For nylig fremkom der i de regionale medier oplysninger om, at ulvekommissionen havde besluttet at fjerne denne dyreart fra den asturiske del af nationalparken Picos de Europa, og at man med den begrundelse, at ulvens egentlige og traditionelle levested er den del af det fredede omraade, der ligger i provinsen León, vil draebe alle de eksemplarer, der paa mere varig vis slaar sig ned i Asturias.

Har Kommissionen kendskab til denne situation i Spanien, et af ulvens sidste tilflugtssteder i Vesteuropa?

Ulven hoerer som bekendt til de dyrearter af faellesskabsbetydning, som kraever en streng beskyttelsesordning, og det fremgaar af Raadets direktiv 92/43/EOEF(1), at medlemsstaterne skal forbyde enhver form for forsaetlig drab paa ulve, bortset fra de undtagelser, der findes fra dette forbud, saa laenge der ikke kan findes nogen anden brugbar loesning, og det er foreneligt med opretholdelsen af en gunstig bevaringsstatus for ulve. Mener Kommissionen paa denne baggrund ikke, at vilkaarlig anvendelse af gift og faelder samt de kompetente myndigheders manglende beslutsomhed med hensyn til at loese denne meget delikate sag, er i strid med en korrekt anvendelse af direktivet?

Hvordan ser situationen ud for ulven med hensyn til at blive optaget i bilag II i Raadets direktiv 92/43/EOEF for Spaniens vedkommende?

Kan Kommissionen oplyse, hvor langt de spanske myndigheder er naaet med at gennemfoere direktiv 92/43/EOEF i spansk lovgivning?

Kan Kommissionen oplyse, hvordan denne sag vil blive fulgt op?

Svar afgivet paa Kommissionens vegne af Ritt Bjerregaard

(18. marts 1999)

Kommissionen kender intet til de forhold, det aerede medlem har fremfoert.

I henhold til Raadets direktiv 92/43/EOEF af 21. maj 1992 om bevaring af naturtyper samt vilde dyr og planter tilhoerer de ulve, der befinder sig i Asturias (nord for Duero), en dyreart af faellesskabsbetydning der figurerer i bilag V a), og hvis fjernelse fra naturen og udnyttelse kan goeres til genstand for forvaltningsmaessige foranstaltninger. Kommissionen kender intet eksempel paa anvendelse af gift eller faelder, hvilket i princippet er forbudt ifoelge artikel 15 i ovennaevnte direktiv. Det boer dog naevnes, at der opereres med fravigelser fra artikel 12, 13, 14 og 15 i henhold til samme direktivs artikel 16.

De ulvepopulationer, der befinder sig syd for Duero, tilhoerer en dyreart af faellesskabsbetydning, som er omfattet af bilag II til Raadets direktiv 92/43/EOEF og hvis bevarelse noedvendiggoer udpegning af saerligt beskyttede omraader. Dog henhoerer den population, det aerede medlem omtaler, under bilag V, da det drejer sig om en population nord for Duero, som naevnt ovenfor.

Raadets direktiv 92/43/EOEF om bevaring af naturtyper er i Spanien blevet omsat til national lovgivning ved "Real Decreto 1997/1995 af 7. december 1995", om foranstaltninger, der skal fremme og sikre den biologiske mangfoldighed via bevaring af naturtyper samt skovflora og -fauna som aendret ved "Real Decreto 1193/1998 af 12. juni 1998".

I det omfang, de naevnte forhold ikke synes at udgoere nogen overtraedelse af faellesskabslovgivningen, agter Kommissionen ikke at tage saerlige skridt over for de spanske myndigheder.

(1) EFT L 206 af 22.7.1992, s. 7.